КОНКУРС ЗА УПИС ДЕЦЕ У ПУ „БАЈКА“ КЊАЖЕВАЦ

Упис деце  у  ПУ ,,Бајка'' Књажевац  за радну 2025/2026 биће реализован електронски,  преко портала еУправа.
Рокови:
Пријем захтева – од 01.04.2025. до 30.04.2025.год.
Прелиминарне листе – до 06.06.2025. године
Жалбени рок –од 09.06. до  13.06.2025. године
[bookmark: _GoBack]Разматрање жалби –  од 16.06. до 20.06.2025.

ПОСТУПАК ЕЛЕКТРОНСКЕ ПРИЈАВЕ
1. ПОДНОШЕЊЕ ЗАХТЕВА ЗА УПИС
Захтев се подноси искључиво електронским путем  преко портала еУправа: https://euprava.gov.rs/ 
Упутство за креирање корисничког налога, као и упутство за попуњавање електронске пријаве детета, можете добити на следећем линку: https://euprava.gov.rs/eVrtic_kako  
· Приликом попуњавања захтева, у пољу за адресу родитеља – законског заступника обавезно уписати и мејл адресу. Она је неопходна за нашу даљу комуникацију (допуна захтева и сл.)
· Након обраде захтева добићете деловодни број ПУ „Бајка“. Овај број вам је најважнији за целокупан даљи поступак и молимо Вас да га сачувате.
· Тек након добијања деловодног броја можете приступити, ако је неопходно, поступку допуне захтева додатном документацијом.
2. ДОПУНА ЗАХТЕВА НЕОПХОДНОМ И ДОДАТНОМ ДОКУМЕНТАЦИЈОМ
Услов за допуну документације је деловодни број који сте добили након обраде захтева од  ПУ „Бајка“.
· Документација се шаље на следећу адресу: pubajка.upis@gmail.com 
· Наслов мејл поруке треба бити у форми: ДЕЛОВОДНИ БРОЈ, ЈМБГ детета – ДОПУНА 
(пример: 1/..., 0306019716237 – ДОПУНА )
· Садржај мејла: 
· У телу мејла навести име и презиме подносиоца захтева, име и презиме и матични број детета, деловодни број захтева и таксативно навести колико и којих докумената подносите.
· Прилог: Скениран или фотографисан један или више докумената од прве до последње стране у ПДФ или ЈПЕГ формату. Слика не сме бити замућена а текст, печат и потпис морају бити јасни и читљиви.
· Добићете повратни мејл као потврду да су ваша документа примљена.
· Непотпуне, нетачно попуњене, у неодговарајућој форми послате и неблаговремене допуне биће одбачене.
ДОДАТНА ДОКУМЕНТА – (по основу приоритета или специфичности)
Уколико желите да дете у предшколску установу буде уписано по основу приоритета или специфичности, документацију коју сте прибавили код надлежних институција  поднесете  путем мејла: pubajка.upis@gmail.com 
Документа којима се доказује статус детета/породице из осетљивих група:
· За самохране родитеље (један од набројаних докумената):
· правоснажна судска пресуда  или решење о самосталном вршењу родитељског права/ лишењу родитељског права
· извод из матичне књиге рођених за децу неутврђеног очинства
· извод из матичне књиге умрлих за другог родитеља или решење надлежног органа о проглашењу несталог лица за умрло
· За децу у хранитељским породицама или установама социјалне заштите:
· решење Центра за социјални рад о смештају детета у одговарајућу установу или хранитељску породицу или Уговор о хранитељству
· За децу са сметњама у психофизичком развоју:
· потврда надлежне здравствене институције
· За тешко оболелу децу:
· потврда изабраног педијатра
· За кориснике новчане социјалне помоћи:
· решење или потврда Центра за социјални рад да је породица корисник новчане социјалне 
· За децу тешко оболелих родитеља:
· решење о инвалидитету или потврда изабраног лекара
· За остале осетљиве категорије:
· решење, потврда или препорука центра за социјални рад да је породица под одређеном врстом ризика
· За лица на одслужењу казне:
· потврда казнено-поправне установе о издржавању казне
ВАЖНЕ ИНФОРМАЦИЈЕ И УПУТСТВА УПИС ДЕЦЕ 2025/2026 год
Захтеви  који се поднесу у току радне године нису важећи у редовном Конкурсу за пријем деце за наредну радну годину, па уколико дете није примљено у неки од објеката, захтев се мора поднети поново у току трајања редовног Конкурса. 
Уписна комисија врши упис деце по објављеном конкурсу, али искључиво у складу са смештајним капацитетима и педагошким нормативима. Сваки поднет захтев је активан и могућа је његова реализација све до расписивања новог конкурса. Могућности Установе да позитивно реши те захтеве зависи од тренутног броја расположивих конкретних места у тренутку пресека стања тј. ревизије.
УЗРАСТ ДЕЦЕ
У  радној 2025/2026. години
· јасленим групама припадају деца рођена  01.03.2023 до 29.02. 2025
· вртићким групама припадају деца рођена  01.03.2020 до 28. 02.2023. године 
· Припремним предшколским групама припадају деца рођена од  01.03.2019.год. до 28.02.2020. године.

Контакт особе:  Невена Ранђеловић, стручни сарадник – психолог, 064/8856623 
                             Алекса Јовчић, секретар установе, 019/73142
